text: 響隔離整車差少少未拎得, 就響附近邊食邊等, 但呢頭附近多數都係西餐, 感覺麻麻, 睇睇下呢間幾平, 就試試. 28蚊有菜膽雞燉翅. 馬上叫返盅, 無偷工減料, 真係有一梳梳既翅.  飲一口湯, 味道夠火喉, 就算加左雞都唔會燉到好油, 翅有咬口夠爽,  整體唔錯.<sssss>炸牛腩比較少食,  原來係將牛腩外層加脆漿炸脆, 之後切到一片片, 做法令牛腩保持住肉質軟嫩, 但又不失外層既香脆, 咬落真係外脆內軟. 另有甜酸醬吊味, 點埋黎食更加開胃.<sssss><sssss>